Sverre Grøner

Sverre Grøner (født 17. september 1890 i Gjerpen, død 3. februar 1972 i Oslo) var en norsk turner og friidrettsutøver. Han representerte klubbene Christiania Turnforening og Christiania Idrettsforening.

Idrettsmeritter 
Grøner deltok i turn i OL 1908 i London, der det norske laget fikk sølv bak det svenske laget. Senere var han turntrener, og han skrev også turndelen av bokverket Idrætsboken som ble utgitt i 1922–23.

I tillegg til turn drev han med friidrett. I NM-sammenheng har han bronse i høydehopp fra 1910 og 1911, og gull i 1912 med høyden 1,68. I stille høyde har han en bronse fra 1911. Han spilte dessuten bandy for Kristiania Hockeyklub.

Familie og yrkeskarriere 
Grøner var yngst av 6 søsken. Han tok eksamen artium i 1909, året etter hans OL-deltakelse, og ble fast premierløytnant i 1913. Senere ble han kompanisjef i Hans Majestet Kongens Garde, og kaptein fra 1923. Han tok Den gymnastiske centralskole i 1915. Han var lærer ved Statens Gymnastikkskole og direktør der fra 16. august 1933 til 1945. Da bodde han i Oscarsgate 39. Han har også fått utmerkelsen Ridder av Svenska Sverdorden.

Han ledet også «radiotrimmen» på NRK en periode på 1930-tallet.

Referanser

Eksterne lenker 
 
 Slektsside om Sverre Grøner

Norske høydehoppere
Norske turnere
Norske bandyspillere
Olympiske sølvmedaljevinnere for Norge
Medaljevinnere under Sommer-OL 1908
Deltakere for Norge under Sommer-OL 1908
Gymnaster under Sommer-OL 1908
Personer fra Skien kommune
Fødsler i 1890
Dødsfall i 1972
Olympiske medaljevinnere i gymnastikk